da da da da nb en hu la da sv da fr da da en de da da eo da da da da da da da da en en da de de da nl de da da da da da da nb da en nb nl de da en fr da sv da de en da de de da da da da da en es da da fr fi en en da da da da da en da de da en da da da da da da da da da da da da da da da da da da da da da da da da da da
Egenomsorg - Anne-Mette Sohn Jensen, cand. pæd. i pædagogisk psykologi
Arousal – Compassion – Forebyggelse af omsorgstræthed
Sensitive børn og unge – et par beskrivelser
Kurser til foreninger, private virksomheder, skoler og institutioner
Dit sensitive barn – en guide til en bedre hverdag
Arousal & Compassion – når der er brug for en specialpædagogisk indsats
“Jeg ser dig” – en Young Adult roman om identitet
Brevkasse om stort og småt i hverdagslivet.
JA TAK til nyhedsbrev
Gæst i Forfatterhjørnet podcast
Omsorgstræthed – og forebyggelse
Udviklingsskema – nogen har brug for hjælp!
Arousal og Compassion – BOGEN ER HER!
Fra idé til færdig bog
Empati i tre former
Hjernens tre systemer – compassion
Jeg garanterer autenticitet og grundighed i alt, hvad jeg tilbyder. Altid med omsorg, respekt og nænsomhed for opgaven og din situation. At være velforberedt er en selvfølge uanset opgavens karakter.
"Du har en fantastisk energi, spændende anekdoter og god viden, som virkelig - VIRKELIG har sat nogle ting på plads i min hjerne, mit hjerte og i min familie."
Her kan du læse lidt om mine inspirationskilder, når det handler om egenomsorg. Jeg har studeret disse kloge mennesker, deltager i kurser og forsøgt at forstå deres forskning til glæde for din udviklingsrejse.
Kristin Neff – self-compassion
Der er ingen tvivl om, at Kristin Neffs forskning og tanker om indre omsorg er blandt dem, som personligt har haft allerstørst betydning for min forståelse for mig selv og hvad det betyder at passe på sig selv. Jeg har været min egen allerstørste kritiker, og haft virkelig svært ved at se NOGET som helst godt ved mig selv. Men Kristin Neffs tanker og viden har vendt dette på en tallerken (godt hjulpet på vej af min gode ven og præst).
Hun forsker i self-compassion, som hun mener består af tre dele:
Mildhed overfor dig selv (i modsætning til selvkritik)
Medmenneskelighed (i modsætning til isolation)
Mindfulness (i modsætning til overidentifikation.
At være nænsom overfor os selv og vores egen fejlbarlighed og uperfekthed, er for mig at se det bedste våben mod selvkritik. At forstå, at vi blot er mennesker og at det at være menneske ind imellem er svært og ikke mindst, at ALLE har det svært fra tid til anden, kan være med til at fralægge noget af ansvaret for vores tanker om vores gode og mindre gode handlinger.
Du kan læse meget mere om Kristin Neff på hendes hjemmeside self-compassion.org.
Deltag også gerne i hendes onlinekursus med Brené Brown (som introduceres nedenfor), som jeg klart kan anbefale.
Brené Brown – sårbarhed og skam
En anden sværvægter indenfor personlig udvikling, må siges at være Brené Brown.
Hendes legendariske TED talk om skam og sårbarhed har gjort hende til fortaler for, at skam ikke tåler at blive sagt højt. Forstået på den måde, at hvis vi deler det, vi skammer os over og som gør os sårbare, så finder vi ud af, at vi ikke er de eneste som har det på samme måde. Oftest bliver vi hørt og mødt i vores skamfulde fortællinger, fordi hvis vi siger det højt, er det som monsteret under sengen, der bliver mindre fordi vi siger, at vi ikke tror på det. Og også fordi dem, vi fortæller det til i fortrolighed, helt sikkert selv har følt sårbarhed i deres liv og derfor kan spejle os. Hun taler om, hvordan vi bliver modige nok til at træde ud på livet arena, som er et sted, hvor vi kan sejre og fejle, men at alternativet ikke er at leve med hele sit hjerte og autenticitet.
Hun forsker i det, hun kalder et helhjertet liv, og hvordan uperfekthed i vores liv skal ses som en gave.
Hun har så mange vigtige pointer, men jeg er især begejstret for hendes 10 idéer mod et helhjertet liv. De er hentet fra bogen: Rising Strong s. 272.
For at dyrke autenticitet må vi slippe, hvad andre tænker.
For at dyrke omsorg for os selv må vi slippe perfektionisme.
For at dyrke en modstandsdygtig sjæl må vi undlade følelsesløshed og magtesløshed.
For at dyrke taknemmelighed og glæde må vi slippe mangelfuldhed og frygten for det ukendte.
For at dyrke intuition og tro på skæbnen må vi slippe behovet for vished.
For at dyrke kreativitet må vi slippe sammenligning.
For at dyrke leg og hvile må vi slette udmattelse som statussymbol og produktivitet som selvværd.
For at dyrke ro og stilhed må vi slippe bekymring som livsstil.
For at dyrke meningsfuldt arbejde må vi slippe tvivl på os selv og “burde”.
For at dyrke latter, sang og dans må vi slippe at være “cool” og altid være i kontrol.
Jeg prøver ihærdigt at tænke disse 10 råd ind i alle aspekter af min liv, og jeg kan hjælpe dig med at gøre det samme.
Se mere om Brené Brown på hendes hjemmeside courageworks.com. Jeg kan klart anbefale dig at deltage i hendes onlinekurser.